Sian Clifford. Sian Clifford (1982-yil 7-aprelda tugʻilgan) – britaniyalik aktrisa. U BBCning "Fleabag" (2016-2019) komediya-drama serialidagi bosh qahramonning katta singlisi Claire rolini oʻynashi bilan tanilgan, shuningdek, ITV / Amazon Studiosning "Vanity Fair" (2018) serialida Martha Crawley rolini ijro etgan. 2020-yilda aktrisa ITV seriyali "Quiz"da "Diana Ingram rolini" oʻynadi. Uning teatr shartnomalari orasida Harold Pinter teatridagi "Consent" National Theatredagi "Pains of Youth" va Arcola Theatredagi "The Road to Mecca" kabi pyessalar bor. Yoshligi. Aktrisa 1982-yil 7-aprelda Londonda mahalliy kengashda ishlaydigan otasi-onasi oilasida tugʻilgan. U Londonning Ealing tumanida oʻsgan. Uning New York shahrida sanʼatga aloqador buyumlar sotuvchisi boʻlgan Natalieismli singlisi bor. Clifford oʻsib ulgʻayganida, aktrisa boʻlishni xohlayotganini bildi va yoshlar teatrida qatnashdi. Royal Academy of Dramatic Artga (RADA) qabul qilinishidan oldin u uch yil yozuvchi maslahatchi sifatida ishlagan. RADAda qatnashayotganda u oʻzining boʻlajak hamkasbi Phoebe Waller-Bridge bilan erta tanishdi va ular doʻst boʻlishdi. U 2006-yilda RADAda aktyorlik yoʻnalishi boʻyicha bakalavr darajasini oldi. Faoliyati. Professional aktyorlik karyerasining dastlabki oʻn yilida Clifford Off West Endning samarali aktrisasiga aylandi. Drama maktabidan chiqqan birinchi yillarida u Theatre503 bilan hamkorlik qilga hamda undagi "Without Laughing", "Contraction" va "Listening Out" spektakllarida ishtirok etgan. 2007-yil mart oyida u Bristol Old Vic teatrida "Not the End of the World" spektaklida rol oʻynadi. Uning birinchi diqqatga sazovor spektakli 2007-yil sentabrida premyerasi boʻlib oʻtgan "Thebes at "Thebes" nomli Nottingham Playhouse spektaklida Ismene rolini oʻynadi. Shaxsiy hayoti. Clifford vegetarian boʻlib, har kuni meditatsiya bilan shugʻullanadi. 2016-yilda u Still Space nomli raqamli salomatlik va meditatsiya platformasini ishga tushirdi.